b'\n_START_ARTICLE_\nAbu Dabi\n_START_PARAGRAPH_\nAbu Dabi (arabsko Abu Zabi) je glavno mesto Zdru\xc5\xbeenih arabskih emiratov in istoimenskega emirata. Leta 2009 je \xc5\xa1tel 896.700 prebivalcev. Je moderno mesto s poslovnimi stavbami in nakupovalnimi centri, ki je bilo zgrajeno po odkritju nafte leta 1958. Trdnjava Oasr-al-Husn iz 19. stoletja, velika mo\xc5\xa1eja, naftni muzej, univerza (1974) in mednarodno letali\xc5\xa1\xc4\x8de so najpomembnej\xc5\xa1e zgradbe v mestu. Sama naselbina Abu Dabija je bila ustanovljena 1761, od 1763 pa je bila prestolnica vladajo\xc4\x8de rodbine Al-Nahyan.'